[image: image1.png]H|S
$10




	
	Občina Braslovče

KRAJEVNI ODBOR Trnava

Trnava 5 c, 3303 Gomilsko

E-mail:ko@trnava.si
www.trnava.si

	



	Številka:
	2/2011

	Datum:
	3.2.2011


	Z A P I S N I K 
2. seje Krajevnega odbora Trnava, dne 3.2.2011 ob 19.00 uri v sejni sobi KO Trnava


Prisotni: 
· podžupan Tone Repnik
· svetnika Boštjan Kragl in Janez Štusej in

· člani KO Trnava:

Bruno Roter, Karl Lebič, Januš Juhart, Igor Košak, Mitja Golob in Leonida Bončina

Dnevni red:

1. Pregled sklepov zadnje seje Krajevnega odbora 

2. Plan dela Krajevnega odbora v letu 2011

3. Povezovanje z društvi in medsebojno sodelovanje

4. Razno

Sejo prične in vodi predsednica KO Trnava Leonida Bončina, ki vodi tudi zapisnik.
Ad 1./

Ga. Bončina ugotovi, da so bili sklepi prejšnje seje konstitutivne narave, dogovorjen pa je bil tudi čas uradnih ur. Prav tako so bili zbrani nekateri problemi, ki trenutno pestijo naše krajane in bodo uvrščeni v plan dela KO za leto 2011.  
Sprejet je bil SKLEP:
1. Sklepi 1. seje KO Trnava so bili realizirani. 
Ad 2./
Glede na problematiko v krajevni skupnosti Trnava in pobude krajanov so člani KO Trnava pripravili predloge po posameznih krajih oz. vaseh, ki jih bomo vključili v svoj plan dela, ki ga bomo sproti pregledovali in dopolnjevali.

Predvsem želimo še posebej poudariti, da se bomo na vseh ravneh vključevali:

· v akcije protipoplavne ogroženosti 
· spremljali izgradnjo oz. priklop kanalizacijskega omrežja

· spremljali aktivnosti v zvezi z gradnjo avtoceste
· spremljali aktivnosti v zvezi z izgradnjo suhih zadrževalnikov

Svetnika g. Kragl in g. Štusej sta odgovorila na nekaj vprašanj, ki so jih pripravili člani, smo pa predloge še vseeno vključili v plan dela.
PLAN DELA ZA LETO 2011

Člani krajevnega odbora se bomo v letu 2011 vključevali:

· v akcije protipoplavne ogroženosti 

· spremljali izgradnjo oz. priklop kanalizacijskega omrežja

· spremljali aktivnosti v zvezi z gradnjo avtoceste

· spremljali aktivnosti v zvezi z izgradnjo suhih zadrževalnikov
ORLA VAS

1. Predlaga se ureditev prostora za igrala za otroke oz. družabni prostor za vse vaščane (predlaga se zemljišče ob AC (parc. št. 316/3 in 675/1, last RS) oz. se locira nova lokacija (preveri se tudi lastništvo) 

2. Predlaga se oznaka kraja "Orla vas" na vseh cestnih vpadnicah  

3. Predlaga se postavitev ogledala na križišču pri nadvozu, zaradi smrek v trikotnem zemljišču, last Romana Plaskana, ki onemogočajo pogled in varno vključitev na prednostno cesto (prav tako se preveri lastništvo nad cesto, ki prečka Plaskanovo zemljišče) 

4. Preveri se pravilna postavitev znaka za prednostno cesto (pri bazenu Pingo oz. družini Čeh) 
5. Predlaga se preplastitev ceste od magistralke (uvoz za Orlo vas) do Juhart-a
TRNAVA

1. Predlaga se preplastitev ceste iz Trnave do magistralke, mimo Rožiča, Koruna in Lenkota (čez Loke) 
2. Predlaga se popravilo lesenega mostu za pešce pri Knez v Trnavi, ki je dotrajan (zamenjava desk) in obstaja nevarnost nesreče

3. Uredi naj se avtobusna postaja pri POŠ Trnava, za otroke, ki obiskujejo OŠ v Braslovčah

4. Uredijo naj se bankine pri Stepišnikovi jami v Trnavi 

5. Ponovno naj se namestijo ovire na pešpoti od Hmeljarskega doma proti podvozu AC (pri Dvoršak), ker jih je nekdo odstranil

6. Popravi naj se znak »Trnava« na cesti od Rančigaja do podvoza AC, ker je obrnjen narobe

ŠENTRUPERT
1. Kontejnerji za smeti se naj namestijo na staro mesto, ker ob sedanji namestitvi obstaja nevarnost nesreče, prav tako se preveri lastništvo zemljišča do smreke, kjer bi potencialno lahko uredili nov prostor.

2. Namesti naj se prometni znak z omejitvijo hitrosti 30 tudi v križišču od pokopališča proti glavni cesti (pri Cizej), kjer ga sedaj ni.
3. Uredijo naj se bankine v križišču pri cerkvi v Šentrupertu

Kar nekaj odgovorov na navedene pobude smo člani KO dobili že na seji, kjer je g. Kragl pojasnil, da glede prostora za otroke oz. druženje v Orli vasi že potekajo pogovori o zemljišču. 

G. Štusej je povedal, da je za 10.2.2011 napovedan sestanek med predstavniki ARSO in županom, katerega naj bi se udeležil tudi sam. Na sestanku naj bi se pogovarjali o problematiki poplav in Žovneškega jezera. Povedal je, da se občina intenzivno ukvarja s to problematiko, ki je zelo kompleksna ter upa, da bodo pogovori prinesli uspeh. Prav tako bi naj dobili tudi odgovor glede možnosti odstranitve drevja in grmovja z brežin Trnavce.

Seznanil nas je še, da lahko vsi lastniki zemlje pridobijo dovoljenje za takšen poseg, ki pa ga morajo do 28.2. tudi opraviti.

G. Repnik je pojasnil, da je projekt kanalizacije zašel na slepi tir, saj je občina imela smolo z izvajalcem, ki je bil izbran na javnem razpisu, je pa sedaj v stečajnem postopku. Sedaj je v postopku razpis za dokončanje del. V bodoče se bo naredila še kanalizacija od Rakuna v Trnavi pa do Šentruperta.
Sprejet je bil naslednji SKLEP:
2. Sprejme se Plan dela za leto 2011, ki ga bo krajevni odbor sproti dopolnjeval in spremljal realizacijo. 

 Ad 3./
Glede na to, da odbor v preteklem mandatu ni deloval, bi želeli povezati delo vseh društev in odbora ter planirati skupne aktivnosti v krajevni skupnosti. Zaradi tega se na sestanek krajevnega odbora povabijo vsi predsedniki društev, ter se pripravi skupen načrt aktivnosti v letu 2011.
Sprejet je bil naslednji SKLEP:
3. Na sejo krajevnega odbora se povabijo predsedniki/predsednice društev iz KS Trnava ter se na osnovi aktivnosti društev pripravi skupen plan oz. pregled aktivnosti v krajevni skupnosti.

Ad 4./
Glede na to, da bo spomladi čedalje več dela na polju, naj se v občinskem glasilu objavi opozorilo oz. poziv, da kmetje oz. tisti, ki delajo s traktorji, po opravljenem oranju oz. delu na njivah očistijo svoja vozila (traktorje), sicer obstaja velika nevarnost nesreč.
Pod točko razno je g. Kragl želel še pojasnilo oz. poročilo o obisku E točke ter konceptu E točke za naprej. Predlagal je tudi, da se morda računalnik prestavi v pisarno športnega društva. Za izdelavo poročila in oblikovanje predloga se je zavezal g. Golob.

Sprejet je bil SKLEP:
4. Pripravi se poročilo o aktivnostih in obiskanosti E točke ter predstavi koncept za delovanje E točke v bodoče. Poročilo in predlog izdela g. Golob. 
Seja KO se je zaključila ob 21.40 uri.

